**UUTISIA FORDILTA Maaliskuu 2013**

**Fiesta ja Kuga kasvattivat Fordin markkinaosuutta helmikuussa**

Fordin henkilöautojen markkinaosuus nousi hienokseltaan ja päätyi 7,2 prosenttiin Euroopan tärkeimmillä markkinoilla uuden Fiestan ja uuden Kugan ansiosta. Transit Customin hyvin alkanut myynti nosti Fordin markkinaosuutta hyötyajoneuvoissa vajaalla prosenttiyksiköllä 7,9 prosenttiin.

Euroopan hiljentynyt autokauppa näkyi myös Fordin volyymeissa. Hankaluudet Fordin Genkin tehtaalla ovat vaikuttaneet Mondeon, S-MAXin ja Galaxyn tuotantoon, mutta nyt tuotanto on käynnistynyt uudelleen. Fordin on tarkoitus sulkea Genkin tehdas vuoden 2014 lopulla.

Suomessa on parhaillaan käynnissä uuden Kugan lanseeraus. Kugan koeajajien on mahdollista osallistua jälleenmyyjäliikkeissä kilpailuun, jonka palkintona on neljän hengen lippupaketti Mestareiden liigan loppuotteluun majoituksineen, lentoineen ja kuljetuksineen kohdemaassa.

Linkki tiedotteeseen: <http://media.ford.com/news/newvehicleshelpfordofeuropegainretailmarketshareinfebruaryfordrestartslargecarproductioninbelgium.htm>

**Ford Focus ST on Euroopan myydyin ”Hot Hatch”**

Koko Euroopan myydyimmäksi ”Hot Hatch” -sporttiautoksi kivunnut Ford Focus ST oli myös Suomen myydyin ”Hot Hatch” -sporttiauto viime vuoden viimeisellä neljänneksellä. Niitä myytiin Euroopassa yhteensä 1 984 kappaletta. Taakse jäivät niin VW Golf GTI kuin Renault Megane Sport.

Nykyisestä ST:stä on saatavana sekä viisiovinen- että wagonmalli. Kolme neljäsosaa myydyistä ST:istä on ollut viisiovisia ja neljännes wagoneita. Väreistä suosituin on ollut Frozen White (41 %) ja toiseksi suosituin Panther Black (28 %).

Kolmannen sukupolven Focus ST tuli myyntiin viime kesänä. Siinä on 250-hevosvoimainen 2.0 litran EcoBoost-moottori.

Linkki tiedotteeseen ja kuvaan: <http://media.ford.com/news/fordfocusstbecomeseuropestopsellinghothatch.htm>

**Saksan Ford julkisti autojen yhteiskäyttöpalvelun**Peräti 56 prosenttia eurooppalaisista olisi valmiita autojen yhteiskäyttöön. Tämä käy ilmi Fordin teettämästä kyselystä, johon vastasi 6 000 henkilöä kuudesta Euroopan maasta, mm. Tanskasta.

Saksan Ford on ottanut asian omakseen ja julkistanut FORD2GO-palvelun yhteistyössä Ford- jälleemyyjien ja DB Rent -autonvuokrausketjun kanssa. Palvelu käynnistyy kevään aikana, ja mukana on tuolloin 50 Ford-jälleenmyyjää. Asiakkaiden käyttöön tulee 500 Ford ajoneuvoa aina Ford Ka’sta Transit Customiin. Rekisteröityneet asiakkaat voivat selvittää vapaana olevat autot ja tehdä varauksen Internetissä tietokoneella tai mobiilisovelluksella. Ford alle ja menoksi!

Linkki tiedotteeseen ja kuvaan: <http://media.ford.com/news/fordofgermanyannouncesnewford2gocarsharingservicecompanypartnerswithforddealersanddbrent.htm>

**DEKRA valitsi Fordin C-MAXin ”Vuoden autoksi”; C-MAX ja Focus ovat luokkansa luotettavimmat**

Saksalainen katsastusketju DEKRA nimesi käytettyjen autojen raportissaan Ford C-MAXin vuoden autoksi ja luotettavuusraportissaan luotettavimmaksi viistoperämalliksi. Ford Focus on DEKRAn mukaan luotettavin pieni perheauto. Viimeisen kolmen vuoden aikana Ford on saanut DEKRAn käytettyjen autojen raporttien perusteella 12 palkintoa. Raporttejaan varten DEKRA on kerännyt tiedot yli 15 miljoonan auton katsastuksesta yli kahden vuoden ajalta.

Linkki tiedotteeseen:

<http://media.ford.com/news/dekranamesfordcmaxcaroftheyearhailscmaxandfocusasmostreliableintheirsegments.htm>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 171 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta yhteisyritykset mukaan lukien. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com